Tiny Bradshaw spilte inn sangen i 1951 (foto fra 1936).
**«Train Kept A-Rollin’»** er en jump-blues sang som kom ut i en innspilling ved Tiny Bradshaw på plateselskapet King Records i 1951. Låten ble skrevet av Bradshaw i samarbeid med direktøren for plateselskapet Syd Nathan, sistnevnte under pesudonymet Lois Mann. På senere utgivelser og hos rettighetsforvaltningsorganisasjonen Broadcast Music, Inc. (BMI) er også ellers ukjente Howard Kay med som låtskriver. Låten fikk innfytelse på genren rock'n'roll gjennom Johnny Burnettes gitarbaserte innspilling fra 1956, som har inspirert senere covere ved blant andre Yardbirds, Aerosmith og Motörhead.

Tiny Bradshaws versjon
----------------------

Bradshaw tok utgangspunkt i «Cow-Cow Boogie» fra 1941 (Don Raye, Benny Carter og Gene De Paul) da han skrev teksten til sangen. Låten ble innspilt i Cincinnati, Ohio 25. juli 1951, og kom ut på singel i desember samme år med «Knockin' blues» (Ann Jones) på B-siden.

Personell

* Tiny Bradshaw – vokal
* Red Prysock – saksofon
* Philip Paul – trommer
* Leslie Ayers – trompet
* Lester Bass – trompet
* Andrew Penn – trombone
* Ted Holbert – saksofon
* Rufus Gore – saksofon
* Jimmy Robinson – piano
* Clarence Mack – bass

Johnny Burnettes versjon
------------------------

Johnny Burnette ga ut en versjon i nytt arrangement i 1956. Låten ble fremført av ham sammen med The Rock and Roll Trio, og var med på albumet *Johnny Burnette and the Rock 'n Roll Trio*. Instrumenteringen og arrangementet gjorde sangen om til en rockabilly / tidlig rock'n'roll-låt som er gjentatt i mange senere coverversjoner.

Personell
* Tony Austin – trommer
* Paul Burlison – gitar
* Dorsey Burnette – kontrabass
* Johnny Burnette – vokal, gitar
* Eddie Gray – trommer
* Grady Martin – gitar

Yardbirds’ versjon
------------------

The Yardbirds i 1965, Jeff Beck bakerst.
Jeff Beck introduserte resten av Yardbirds for låten, og den ble med på *Having a Rave Up with the Yardbirds* (1965) i tillegg til at den kom ut på singel. Bandet fortsatte å fremføre sangen på konserter etter at Jimmy Page erstattet Beck.

Personell
* Keith Relf – vokal, munnspill, gitar, perkusjon
* Jeff Beck – gitar
* Chris Dreja – gitar
* Paul Samwell-Smith – bass
* Jim McCarty – trommer

Aerosmiths versjon
------------------

Tom Hamilton i Toronto, 1975.
Aerosmith fremførte «Train Kept A-Rollin’» på sin debutkonsert 6. november 1970 på Nipmuc Regional High School i Mendon, Massachusetts, men studioinnspillingen lot vente på seg til 1974, da den kom ut på singel og ble med på albumet *Get Your Wings*.

Personell
* Steven Tyler – vokal
* Joe Perry – gitar
* Brad Whitford – gitar
* Tom Hamilton – bass
* Joey Kramer – trommer

Motörheads versjon
------------------

Da Motörhead ga ut sitt debutalbum *Motörhead* i 1977, var avslutningssporet «Train Kept A-Rollin’». Låten har dessuten vært med på flere konsertalbum. En live-innspilling på en sjutommers flexiplate (myk vinylplate med lyd bare på den ene siden) fulgte musikkbladet *Flexipop magazine* i juni 1981 i Storbritannia.

Personell på *Motörhead* (1977)
* Lemmy Kilmister – vokal
* Eddie Clarke – gitar
* Phil Taylor – trommer

Referanser
----------

1. 1 2 3 4  «Tiny Bradshaw – Train Kept A-Rollin’ (1951)» på *Music For Us!* 15. september 2021
2. ↑  ««Tiny Bradshaw Sings the Blues» på *Jazz.FM91*». Arkivert fra originalen 11. januar 2022. Besøkt 15. januar 2022.
3. ↑  Oppslag på Motörheads innspilling hos *SecondHandSongs*
4. ↑  Oppslag på The Train Kept A-Rollin’ på A King Records Discography
5. ↑  Joe Perry og David Ritz: *Rocks: My Life in and Out of Aerosmith* (Simon and Schuster, New York 2014), s. 76
6. ↑  Oppslag på Motörhead: «Train Kept A-Rollin’» hos *45cat*

|  |  |
| --- | --- |
| Oppslagsverk/autoritetsdata | MusicBrainz
 |